सिहोनिया
सिहोनिया (Sihoniya) भारत के मध्य प्रदेश राज्य के मुरैना ज़िले में स्थित एक गाँव है। इसे प्राचीन व मध्य काल में सिंहपानीय (Siṃhapānīya) के नाम से जाना जाता था। यहाँ कई ऐतिहासिक स्थापत्य हैं, जिनमें से एक राष्ट्रीय महत्व का स्थापत्य घोषित करा जा चुका है। इसका इतिहास नवीं शताब्दी ईसवी से पहले का है और यहाँ गुर्जर-प्रतिहार राजवंश के अवशेष मिलते हैं। इसके उपरांत यह कच्छपघात राजवंश का एक मुख्य केन्द्र था।